open-index/open-wikipedia-markdown huggingface dataset:
מיכאיל רוסטובצף

**מיכאיל איוואנוביץ' רוסטובצף** (ברוסית: **Михаи́л Ива́нович Росто́вцев**; 10 בנובמבר 1870 - 20 באוקטובר 1952) היה היסטוריון רוסי-אמריקאי של העת העתיקה. נשיא האגודה ההיסטורית האמריקאית וחבר "האקדמיה הרוסית למדעים".

## קורות חיים
נולד בז'יטומיר שבאוקראינה (אז האימפריה הרוסית) כבנו של מורה ללטינית, למד באוניברסיטאות של קייב וסנקט פטרבורג. שימש כמרצה ללטינית באוניברסיטת סנקט פטרבורג בין השנים 1898–1918. לאחר המהפכה הרוסית נמלט לשוודיה, ולאחר מכן לבריטניה, ובשנת 1920 הגיע לארצות הברית. הוא לימד היסטוריה עתיקה באוניברסיטת ויסקונסין–מדיסון עד שנת 1925, אז עבר לאוניברסיטת ייל שם פיקח על חפירות ארכאולוגיות שמומנו בידי האוניברסיטה. הוא היה הארכאולוג שפיקח על גילוי העיר "דורה אירופוס" בסוריה. בשנת 1932 גילה רוסטובצף במקום בית כנסת עם פרסקאות, הנחשב לגילוי הארכאולוגי המעניין והחשוב ביותר בחפירות העיר. הוא פרש מתפקידו באוניברסיטה בשנת 1944 הוא המשיך להתגורר בניו הייבן עד מותו בשנת 1952

יצירתו החשובה ביותר הנה "The Social and Economic History of the Roman Empire" ("היסטוריה חברתית וכלכלית של האימפריה הרומית") מ-1925, בשני כרכים. בספר מסכם המחבר את ההיסטוריה של הקיסרות הרומית מבחינה חברתית וכלכלית, ומסביר את הסיבות שגרמו בסוף לקריסתה. הוא אינו מהסס להשתמש בחיבורו בביטויים שהיו מוכרים לו מניסיונו האישי, כגון "בורגנות", "פרולטריון" ו-"קפיטליזם". מה שעורר ביקורת רבה כלפי הספר.

בשנת 1941, כתב סדרה משלימה בשם "The Social and Economic History of the Hellenistic World" ("היסטוריה חברתית וכלכלית של העולם ההלניסטי") בשלושה כרכים. בהקדמת החיבור הוא כותב כי "הגבלתי את מחקרי לנושאים כלכליים וחברתיים לא משום שאני חושב תופעות אלו לחשובות יותר... אני מטפל בנושאים כלכליים מטעמים אישיים גרידא. אני פשוט מתמצא בהם יותר טוב".

רשימת ספרים נוספים שלו (בתרגום לאנגלית):

**[https://archive.org/details/cu31924028575060 Iranians and Greeks in South Russia]*. Oxford: Clarendon Press, 1922.
**[https://archive.org/details/cu31924013858661 A large estate in Egypt in the third century B.C. A study in economic history]*. Madison: University of Wisconsin, 1922.
**Skythien und der Bosporus*. 1925.
**The Social and Economic History of the Roman Empire*. 1926. (Revised edition in German 1931, and further revised edition in Italian 1933) (Second edition, revised by P.M. Fraser, Oxford, 1957)
**A History of the Ancient World: Volume I The Orient and Greece.* Oxford: Clarendon Press, 1926.
**A History of the Ancient World: Volume II Rome.* Oxford: Clarendon Press, 1927.
**[https://archive.org/details/mysticitaly00rost Mystic Italy]*. New York: Henry Holt, 1927. (Brown University, the Colver lectures series)
**Dura-Europos and Its Art*. 1938.
**The Social and Economic History of the Hellenistic World*. Oxford: Clarendon Press, 1941. (2nd edition 1953)


## קישורים חיצוניים

* 
* 
* 

## הערות שוליים

קטגוריה:מהגרים מרוסיה לארצות הברית
קטגוריה:היסטוריונים רוסים
קטגוריה:היסטוריונים אוקראינים
קטגוריה:היסטוריונים אמריקאים
קטגוריה:היסטוריונים כלכליים
קטגוריה:נשיאי האגודה ההיסטורית האמריקאית
קטגוריה:סגל אוניברסיטת ויסקונסין–מדיסון
קטגוריה:סגל אוניברסיטת ייל
קטגוריה:בוגרי אוניברסיטת סנקט פטרבורג
קטגוריה:אמריקאים שנולדו ב-1870
קטגוריה:אמריקאים שנפטרו ב-1952
קטגוריה:היסטוריונים של העת העתיקה
קפלר-452b

**קפלר-452b** (באנגלית: **Kepler-452b**) הוא כוכב לכת חוץ-שמשי הסובב סביב כוכב מסוג G קפלר-452. הוא התגלה על ידי טלסקופ החלל קפלר והתגלית פורסמה על ידי נאס"א ב-23 ביולי 2015. הוא היה כוכב הלכת הקטן ביותר באזור ישיב מבין אלה שאותרו עד אז וייתכן שתנאיו הפיזיים מתאימים לקיום חיים.

## מאפיינים
הרדיוס של קפלר-452b הוא 1.5 רדיוסי כדור הארץ. הכוכב שלו, אותו הוא מקיף ב-385 יום, גדול ב-10% מהשמש ומרוחק ממערכת השמש 1,400 שנות אור והוא נמצא בקבוצת הכוכבים ברבור שבגלקסיית שביל החלב. גילו של הכוכב הוא 6.5 מיליארד שנים, 2 מיליארד שנים יותר מאשר גילה של השמש.

לא ידוע האם קפלר-452b בעל קרקע מוצקה כמו כדור הארץ או שמא הוא ענק גזים קטן, אך נכון ל־2016 מדעני נאס"א מעריכים כי כנראה כוכב הלכת בעל קרקע מוצקה, דבר המחזק את ההשערה כי קיים הסיכוי לגלות עליו חיים.
קפלר-452b מקבל 10% יותר אנרגיית שמש מאשר כדור הארץ.

## גלריה

קובץ:Kepler-452b_System.jpg|דיאגרמה של מסלול ההקפה של קפלר-452b במערכת קפלר-452, בהשוואה למערכת השמש הפנימית ומערכת קפלר-186. האזור הישיב בקפלר-452 גדול מעט מזה של מערכת השמש
קובץ:Kepler-452b_and_Earth_Size.jpg|הדמיה המשווה את כדור הארץ (משמאל) לקפלר-452b, שהיקפו גדול בכ-60% מכדור הארץ
קובץ:PIA19827-Kepler-SmallPlanets-HabitableZone-20150723.jpg|השוואה של כוכבים קטנים שנמצאו על ידי קפלר באזור הישיב של הכוכבים המארחים שלהם
קובץ:Kepler452b-Earth-SurfaceTemp-vs-Energy-20150723.gif|השוואה של קפלר-452b וכוכבי לכת דומים עם כדור הארץ


## קישורים חיצוניים

* 
* נאס"א - משימת קפלר
* 
* 
* חיפוש חייזרים וגילוי 'קפלר 452b' – הם האנושות במיטבה, מאת אורן נהרי, במגזין ואתר ליברל, 10 באוגוסט 2015
* 
* 

## הערות שוליים

קטגוריה:קבוצת הכוכבים ברבור
קטגוריה:כוכבי לכת חוץ-שמשיים
הקל

**הקל** (Haeckel; Heckel) הוא שם משפחה ממקור גרמני.

קטגוריה:שמות משפחה גרמניים
שמחה פטרושקא

**שמחה פטרושקא** (שמו המלא ביידיש: שמחה בונים פיעטרושקא) אוקטובר 1893 – אפריל 1950. סופר, אנציקלופדיסט, עיתונאי, פובליציסט ומתרגם. נודע בתרגום ובפירוש היידי שכתב למשנה.

נולד בפראגה הסמוכה לוורשה. קיבל חינוך מסורתי בחדר ובישיבות, ונודע בשם "העילוי מפראגה". בין היתר למד בישיבה בראדזימין אצל הרב פינחס מנחם זינגר והיה חברו לספסל הלימודים של בנו הסופר ישראל יהושע זינגר. בגיל 16 החל לרכוש השכלה כללית ולמד שפות ומדעים. ב-1917 נכנס ללמוד בסמינר לרבנים של פוזנסקי בוורשה. זמן מה שימש כספרן במכון שבבית הכנסת הגדול בוורשה ובאוניברסיטת ורשה. בשנת 1925 עלה לארץ ישראל וחי בה כשנה. משם נסע לארצות הברית לזמן קצר וחזר לפולין. בפולין חי עד פרוץ מלחמת העולם השנייה ב-1939. 

בוורשה כתב בעיתונים שונים בהם "נייעס" והיינט. כמו כן כתב עבור עיתונים יידיים בלונדון וניו יורק. כתב ספרים בנושאי היסטוריה יהודית וספר על ארץ ישראל. תרגם יצירות ידועות ליידיש, כמו "רבי יוזלמן" של מאיר להמן (מגרמנית). מ-1932 החלה לצאת האנציקלופדיה שכתב, "יידישע פאָלקס–ענציקלאָפּעדיע" (אנציקלופדיה יהודית עממית). האנציקלופדיה יצאה לאור בארבעה כרכים בוורשה. בשנת 1949 יצאה האנציקלופדיה במונטריאול בשני כרכים. 

מאז חי באמריקה בניו יורק ובעיקר במונטריאול. ב-1945 קיבל תואר דוקטור מבית המדרש לרבנים באמריקה. 

## פירושו למשנה
מפעלו העיקרי של פטרושקא בתחום היהדות היה תרגום המשנה ליידיש יחד עם פירוש ביידיש למשנה. הפירוש הוא פירוש מקיף, המסביר הסבר פשוט ומובן את דברי המשנה לכל דובר יידיש. היה זה מפעל חלוצי, כי עד אותו זמן נועדו הפירושים שנכתבו למשנה לתלמידי חכמים שלהם רקע רחב ומוקדם בספרות חז"ל. 
חיבורו על המשנה יצא לאור במונטריאול בשישה כרכים החל מתש"ה ועד לשנת תש"ט. מהדורות נוספות יצאו בשנים אחר כך.

## לקריאה נוספת
* לעקיסקאן פון דער נייער יידיש ליטעראטור, זיבעטער באנד (כרך שביעי), ניו יורק (1968), בערכו. עם ביבליוגרפיה נרחבת.

## קישורים חיצוניים
* 
* משניות מועד עם פירוש יידיש מאת שמחה פטרושקא באתר היברובוקס 

## הערות שוליים

קטגוריה:אנציקלופדיסטים יהודים
קטגוריה:פרשני המשנה
קטגוריה:סופרים כותבי יידיש
קטגוריה:מתרגמים ליידיש
קטגוריה:יהודים פולנים
קטגוריה:עיתונאים כותבי יידיש
קטגוריה:פובליציסטים יהודים
קטגוריה:סגל היינט
קטגוריה:פולנים שנולדו ב-1893
קטגוריה:פולנים שנפטרו ב-1950
אליעזר לוי

הרב **אליעזר לוי** (יוני 1883 – נובמבר 1964) היה מחבר ספרי יהדות, נודע בעיקר בפירושו למשנה.

## תולדות חייו
אליעזר לוי נולד בברלין בז' בסיוון, תרמ"ג. בצעירותו למד בגימנסיה נוצרית, ובהשפעת כתבי הרב שמשון רפאל הירש החל ללמוד יהדות באופן עצמאי. בהמשך למד בבית המדרש לרבנים בברלין, בין מוריו היה הרב דוד צבי הופמן. במלחמת העולם הראשונה לחם בחזית המזרחית. עם שובו מהמלחמה היה מהבעלים של בית יציקה בברלין.

בשנת 1932 עלה לארץ ישראל. בתחילה היה שותף בבית יציקה, ובהמשך עסק בהוראה בבית הספר אהל יעקב בתל אביב. את רוב זמנו הקדיש לכתיבת ספריו.

נפטר בתל אביב בכ"ט בחשוון תשכ"ה.

## פירושו למשנה
מפעלו הגדול של הרב לוי היה בפירושו למשנה. פירושו יצא לאור בהוצאת סיני ונדפס בשנים 1952-1957 בשישה כרכים. פירושו נדפס במצורף ללשון המשנה ולפירושו של רבי עובדיה מברטנורא. פירושו נכתב בלשון קלה ומובנת שמאפשרת את לימוד המשנה גם לחסרי רקע בספרות התורנית. לתוך פירושו הוא הכניס מלבד מקורות מהפרשנות הקלאסית, גם פירושים המבוססים על המתודה המחקרית בספרות חז"ל.

פירושו לא נדפס שנית, מלבד הוצאות של מסכתות בודדות. ניתן לשער שפירושו של הרב פנחס קהתי שהחל לצאת בקונטרסים בשנת 1955, בתוך תקופת הדפסת פירושו של לוי, גרם למיעוט השימוש בפירושו של לוי.

## ספרים נוספים
* יסודות התפלה - מחקר על תולדות התפלה, מקורותיה, מנהגיה וטעמיה, עד עריכתה בימי הגאונים, תל אביב, תש"ז
* תורת התפלה - תוכנה ומהותה, דיניה ומצוותיה, מנהגיה ומקורותיה, תל אביב, תשכ"ז
* יסודות ההלכה - מחקר על השתלשלות ההלכה מימי קדם עד זמן התלמוד, תל אביב, 1967
* צא ולמד - מורה דרך במצוות עמנו / מאת אליעזר לוי,  ירושלים, תש"ל
* הגדה של פסח - תולדותיה ופירושה מאת אליעזר לוי, מחבר ספר "יסודות התפלה", בתוספת תמונות מהגדות עתיקות, תל אביב, תש"י
* הפטרה מפורשת - פירוש עממי על פרקי ההפטרה הנקראים בשבתות ומועדים, הוצאת סיני, תשי"ח
* אבות ומידות - פרקי זכרונות ומאורעות מימים לא רחוקים, הוצאת אברהם ציוני תל אביב, תשכ"ג
* תורה מפורשת - פירוש עממי על חמישה חומשי תורה
* פירוש עממי על רוב ספרי הנ"ך

## לקריאה נוספת
* מרדכי מאיר, פירוש "משנה מופרשת" לר' אליעזר לוי, המעין  מו, א (תשסו) עמ'  73–84
* משנה מפורשת - סדר זרעים, הוצאת סיני, תשי"ב
* משנה מפורשת - סדר מועד, הוצאת סיני, תשי"ג
* משנה מפורשת - סדר נשים, הוצאת סיני, תשט"ז
* משנה מפורשת - סדר נזיקין, הוצאת סיני, תשי"ד
* משנה מפורשת - סדר קדשים, הוצאת סיני, תשי"ח
* משנה מפורשת - סדר טהרות, הוצאת סיני, תשי"ח

## קישורים חיצוניים
* 

קטגוריה:פרשני המשנה
קטגוריה:יהודים גרמנים
קטגוריה:אנשי העלייה החמישית
קטגוריה:בוגרי בית המדרש לרבנים בברלין
קטגוריה:יהודים בצבא הגרמני במלחמת העולם הראשונה
יוסי לוי (איש תקשורת)

**יוסי לוי** (נולד ב-1960) הוא עיתונאי ואיש תקשורת ישראלי, אשר שימש כיועץ התקשורת של ראש הממשלה בנימין נתניהו.

## ביוגרפיה
לוי הוא יליד ירושלים, דור רביעי בעיר מצד אמו, שלחמה בפלמ"ח. אביו עלה לארץ ישראל מעיראק בשנת 1932. 

עם גיוסו לצה"ל התנדב לצנחנים והתקבל לפלוגת העורב בחטיבת הצנחנים. עבר מסלול הכשרה כלוחם, קורס מ"כים חי"ר ושירת כסמל מחלקה ומפקד צוות. שירת במילואים כמפקד צוות ביחידה מיוחדת במשך כ-30 שנה, ולחם במלחמת לבנון הראשונה ובמלחמת לבנון השנייה. לאחר מלחמת לבנון השנייה היה חלק מהגרעין הקשה של מחאת המילואימניקים, שקראו להתפטרותם של ראש הממשלה אהוד אולמרט, שר הביטחון עמיר פרץ והרמטכ"ל דן חלוץ.

את הקריירה המקצועית כעיתונאי החל במקומון "כל העיר". לאחר מכן עבד ככתב ב"מעריב" במשך קרוב ל-20 שנה. שימש, בין היתר, כתב לענייני משטרה, כתב צבאי, כתב לענייני משפט, ובמקביל כמנהל מערכת העיתון בירושלים. הוא קיבל הצעה לעבור ל"ידיעות אחרונות", אך ארבעה ימים לפני מועד כניסת החוזה לתוקף, ביטל העיתון את ההתקשרות. לוי תבע את העיתון וזכה בפיצוי של רבע מיליון ש"ח.

לאחר מכן שימש כיועץ תקשורת של שר המדע, התרבות והספורט, אופיר פינס, ושל השר לנושאים אסטרטגיים, אביגדור ליברמן. 

בשנים 2008–2010 שימש כיועץ התקשורת של בנימין נתניהו. הוא התמנה לעוזר בכיר ליו"ר האופוזיציה נתניהו בעת שהליכוד מנה 12 מנדטים. לוי מילא תפקיד מרכזי לצד נתניהו בבחירות לכנסת בפברואר 2009, בסופן זכה הליכוד ב-27 מנדטים ונתניהו שב לראשות ממשלת ישראל לאחר עשור שנים.  

בתחילת 2010 פרש ועבר לייעוץ אסטרטגי ותקשורתי באופן פרטי. בינואר 2013 שימש כמנהל התקשורת וההסברה של אריה דרעי ותנועת ש"ס. בנובמבר אותה שנה עמד בראש מערך הדוברות וההסברה במטה משה ליאון, שהתמודד על ראשות עיריית ירושלים מול ניר ברקת. 

מאז 2015 מפרסם לוי, מפעם לפעם, מאמרי דעה באתר "וואלה! NEWS" ובעיתון "הארץ". הוא גם הגיש תוכנית ב"דמוקרטTV" בשם "כיכר סחריר". 

ב-2022 יצא לאור ספרו "רק ביבי". הספר עוסק בניתוח ביקורתי של דמותו, מדיניותו והתנהלותו הציבורית של בנימין נתניהו, בעיקר בשנים 2020–2022. הספר מבוסס על מונולוגים ושיחות שפרסם לוי בתוכניתו "כיכר סחריר”, ומשלב פרשנות פוליטית ותקשורתית לאירועים מרכזיים בישראל בתקופה זו. מתוך ניסיונו בוחן לוי את יחסי נתניהו עם התקשורת, אסטרטגיות עיצוב התודעה שבה הוא נוקט, והשפעתן על המערכת הדמוקרטית והחברה הישראלית.

ביוני 2023 על רקע המחאה נגד הרפורמה המשפטית טען לוי כי נתניהו נוקט באותה שיטה כבר שנים (לדבריו הראשון שזיהה את השיטה הוא אריאל שרון), והיא שימוש באסטרטגיה כפולה או כפל שפה. לפי לוי, לביבי יש יד ימין ויד שמאל, ובכל יד הוא עושה דברים הפוכים, דבר המאפשר לו מרחב תמרון גדול. כאשר יד ימין נתקלת בקשיים הוא עובר ליד שמאל, ולהפך. לדוגמה יד ימין מקדמת את יוזמות החקיקה של יריב לוין ואת הפיכת המשטרה למשטרה פוליטית בראשות איתמר בן גביר, ויד שמאל אומרת "בואו נדבר" ונגיע להסכמות. ויד ימין אומרת גם: ואם לא נגיע להסכמות - נעשה את הדברים בלי הסכמות. לפי הניתוח שלו על המחאה לא להתספק בקרב מגננה אלה גם לעבור ליוזמות להפלת הממשלה. לפי הניתוח שלו, שתי הדמויות המרכזיות באופוזיציה, יאיר לפיד ובני גנץ לא מתפקדים כראשי אופוזציה. לדבריו יש משבר אמון בין החרדים לבין ההנהגה החרדית.  

## קישורים חיצוניים
* 
* 
* 

## הערות שוליים

קטגוריה:סגל מעריב
קטגוריה:סגל כל העיר
קטגוריה:עיתונאים כותבי עברית
קטגוריה:כתבים צבאיים ישראלים
קטגוריה:עיתונאים חוקרים ישראלים
קטגוריה:חיילי חטיבת הצנחנים
קטגוריה:ישראלים שנולדו ב-1960
מוניר עמאר

**מוניר עמאר** (בערבית: **منير عمار**; 16 בספטמבר 1968 – 25 במרץ 2016) היה קצין צה"ל בדרגת תת-אלוף, שירת כראש המנהל האזרחי. קודם לכן כיהן כמפקד מחוז חיפה של פיקוד העורף וכמפקד חטיבת החרמון. נהרג בהתרסקות מטוס קל שהטיס באזור נחל צלמון.

## קורות חיים
עמאר נולד וגדל בג'וליס, בן למשפחה דרוזית. למד בתיכון מקיף ירכא.

את שירותו הצבאי החל כלוחם בגדוד חרב, בשנים 2004 עד 2006 פיקד על הגדוד. במלחמת לבנון השנייה שירת כקצין אג"ם של עוצבת הגליל, בהמשך שימש סגן מפקד חטיבת השומרון וקצין מבצעים של פיקוד הצפון. בספטמבר 2009 מונה למפקד חטיבת החרמון, שתחת פיקודו חזרה להיות חטיבה מרחבית, בתפקידו שימש עד אוגוסט 2012. ב-2012 יצא ללימודים במכללה לביטחון לאומי. באוגוסט 2013 מונה למפקד מחוז חיפה של פיקוד העורף ומילא תפקיד זה עד יולי 2015. ב-3 בפברואר 2016 מונה לראש המנהל האזרחי.
250px|ממוזער|עמאר מוניר על שער עיתון במחנה
עמאר היה בעל תואר ראשון בלימודי ארץ ישראל ותואר שני במדע המדינה מאוניברסיטת חיפה.

ב-25 במרץ 2016 נהרג בהתרסקות מטוס קל שהטיס באזור נחל צלמון. עמאר נקבר בבית העלמין בג'וליס. הותיר אחריו אישה ושלושה ילדים.

## קישורים חיצוניים

* 
* יואב איתיאל, עורף חזק זה גם הופעות בקיסריה, מגזין המושבות, 23 בינואר 2015
* ניר דבורי, הטייס שנהרג בתאונת המטוס הקל - ראש המנהל האזרחי, באתר רשת, 26 במרץ 2016
* 

**מכתביו**
* 
* 

## הערות שוליים

קטגוריה:תתי-אלופים בצה"ל
קטגוריה:מפקדי חטיבת החרמון
קטגוריה:מפקדי מחוז חיפה בפיקוד העורף
קטגוריה:קצינים דרוזים ישראלים
קטגוריה:ראשי המנהל האזרחי
קטגוריה:בוגרי אוניברסיטת חיפה
קטגוריה:ישראלים שנהרגו בתאונות אוויריות
קטגוריה:ג'וליס: אישים
קטגוריה:חללי צה"ל
קטגוריה:חללי צה"ל בני העדה הדרוזית
קטגוריה:ישראלים שנולדו ב-1968
קטגוריה:ישראלים שנפטרו ב-2016
הקלויז בפראג

ממוזער|250px|שמאל|מבנה הקלויז מבחוץ
**הקלויז בפראג** (ביידיש: קלויז, או קלויזן; מכונה גם **בית הכנסת קלאוז** או **קלאוס-שול**) הוא אחד מבתי הכנסת המרכזיים ההיסטוריים של הקהילה היהודית בפראג. הוא ניצב בסמוך לבית העלמין היהודי העתיק בעיר, ושימש באופן רשמי כבית הכנסת של "החברה קדישא של קהילת פראג".

פנים בית הכנסת נהרס במהלך מלחמת העולם השנייה, והוא שימש במהלכה כמחסן של המוזיאון היהודי המרכזי, גוף שהוקם בתקופת הכיבוש הנאצי על מנת להציג פריטים מהתרבות של העם היהודי שהוכחד לאחר ביצוע "הפתרון הסופי".

כיום משמש בית הכנסת כאחד מחללי התצוגה של המוזיאון היהודי בפראג, ומוצגים בו חפצים הקשורים במנהגים ובטקסים היהודיים: ברית מילה, בר מצווה, חופה וקידושין ועוד.

## היסטוריה
על גבול בית הקברות היהודי העתיק, הקים הגביר מרדכי מייזל בין השנים 1590–1592 מתחם בתי כנסת שכלל בתוכו גם את ישיבתו של המהר"ל מפראג. ב-1689 נשרף הרובע היהודי בפראג כליל ובתוכו גם מתחם בתי הכנסת, הקלויז נבנה מחדש בסגנון הבארוק ובנייתו הושלמה בשנת 1694. בערך באותו זמן נבנו בפראג עוד שלושה בתי כנסת בסגנון דומה אך עם שיפוץ הרובע היהודי בסוף המאה ה-19 נהרסו כולם, ורק הקלויז של מייזל נותר כנציג לסגנון הבנייה בתקופתו.

הקלויז היה לאחד מהמרכזיים שבבתי הכנסת של הקהילה היהודית בפראג. נישאו בו הספדים על אישים חשובים והתכנסו בו אסיפות עם. רבני בית הכנסת נמנו עם חשובי הרבנים בקהילת פראג, בהם: רבי אלעזר פלקלס, רבי שמואל קוידר, רבי אפרים ליב טעוועלס ורבי ברוך ייטלס.

בין השנים 1883–1884 שופץ המבנה בידי האדריכל בדְרְזִ'יך מינצברגר (Bedřich Münzberger), נעשו בו שינויים מבניים ונבנתה גלריה רחבה יותר עבור עזרת הנשים. חלונות הוויטראז' נוספו בתקופה זו, וכך גם עיצוב החזית כפי שהיא נראית עד היום.

במהלך מלחמת העולם השנייה, הושחת פנים בית הכנסת. והמבנה שימש כמחסן של המוזיאון היהודי המרכזי, אליו נאספו תשמישי קדושה יהודיים בידי אנשי האס-אס.

לאחר המלחמה נערכו במבנה שיפוצים אחדים. וכיום הוא משמש כאחד מחללי התצוגה של המוזיאון היהודי בפראג.

## גלריה

קובץ:Zikmund Reach Prague Czechoslovakia Synagogue 1905.jpg|פנים בית הכנסת. 1905
קובץ:Klausen syn int.jpg|פנים בית הכנסת. 2008


## לקריאה נוספת
* שמואל קרויס, **קורות בתי התפילה בישראל**, עם תולדותיו (של קרויס) ורשימת מאמריו מאת א. ר. מלאכי, ניו יורק: הוצאת עוגן על יד ההסתדרות העברית באמריקה, דפוס האחים שולזינגר, תשט"ו, פרק י"ד (ביהם, מיהרן, סלובקיה, של (י)זיה האוסטרית), סעיף 6, עמ' 188–190.

## קישורים חיצוניים

קטגוריה:פראג: מוזיאונים
קטגוריה:פראג: בתי כנסת
יוסף רענן

**יוסף (ג'ו) רענן** (1922 – 11 בנובמבר 1996) היה קצין בחיל האוויר הישראלי, בכיר במוסד למודיעין ולתפקידים מיוחדים, מנכ"ל ונשיא חברת אליאנס.

## ביוגרפיה
רענן נולד בווינה שבאוסטריה בשם קורט רייסמן, בנם של ברטה וזיגפריד. במהלך השואה נמלט אביו לברית המועצות והצליח לשרוד ואילו אמו ואחיו הצעיר אריך נותרו בווינה, הועברו לגטו טרזינשטט ושם נעלמו עקבותיהם. ב-1938 עלה רענן לארץ ישראל במסגרת עליית הנוער ונקלט במשפחת יעקב אורי במושב נהלל. בתקופת המרד הערבי הוא התנדב לשרת בפלגות הלילה המיוחדות של אורד צ'ארלס וינגייט. ב-1940 התנדב למשטרת היישובים העבריים ושירת במשטרת הרכבות בחיפה. בהמשך השנה התנדב לשירות בחיל האוויר המלכותי במלחמת העולם השנייה. הוא שירת ביחידה ללוחמה פסיכולוגית ולאחר כחצי שנה נשלח לקורס מקלענות ואלחוט במצרים. שירת כמקלען-אלחוטן וצבר עשרות טיסות מבצעיות במטוסים שונים. בין השאר השתתף בהפצצת פלוישט ברומניה, בפברואר 1941 נפצע בידו וברגלו השמאלית מקליעים במהלך הפצצת לאריסה שביוון. השתחרר ב-1946. הוא היה פעיל בארגון ההגנה ובמטרה להכין את התשתית האווירית של הארגון בצפון הארץ, נשלח לעבוד ברשות התעופה האזרחית של המנדט הבריטי. שימש פקח תעופה בשדה התעופה בחיפה ולאחר עזיבת הבריטים מונה למפקד השדה. במהלך פיקודו הוברחו דרך השדה משלוחי עסקת הנשק הצ'כוסלובקית-ישראלית שהגיעו לארץ ישראל במטוסי חברת התעופה האזרחית הצ'כית ונחתו בחיפה.

במלחמת העצמאות פיקד על הכוח האווירי במבצע עובדה. לאחר מכן שירת כראש ענף אוויר 4 (ענף המודיעין) במטה חיל האוויר. עבר קורס מג"דים ומונה לראש ענף אוויר 2 (ענף התכנון). ב-1953 מונה למפקד בסיס חצור ובשנים 1955 עד 1957 פיקד על בסיס תל נוף.

הוא הושאל מחיל האוויר לטובת המוסד למודיעין ולתפקידים מיוחדים ועמד בראש פעילות אגף "צומת" באירופה. בין השאר פיקד על "מבצע דמוקלס", המבצע לסיכול פעולת המדענים הגרמנים במצרים.

לאחר שירותו במוסד מונה באוגוסט 1976 למנכ"ל ונשיא חברת הצמיגים אליאנס וכיהן בתפקיד עד 1980. ב-1978 זכה בפרס התעשייה מטעם התאחדות התעשיינים. לאחר מכן כיהן כיו"ר חברת טיסות השכר של אל על.

## לקריאה נוספת
*יאיר קוטלר, **ג'ו חוזר אל האור**, הוצאת מודן, 1988

## הערות שוליים

קטגוריה:ישראלים ילידי אוסטריה
קטגוריה:אנשי המוסד
קטגוריה:אנשי העלייה החמישית
קטגוריה:אנשי משטרת היישובים העבריים
קטגוריה:אנשי צוות אוויר ישראלים
קטגוריה:זוכי פרס התעשייה
קטגוריה:לוחמי ההגנה
קטגוריה:מנכ"לים ישראלים
קטגוריה:מפקדי בסיס חצור
קטגוריה:מפקדי בסיס תל נוף
קטגוריה:סגני-אלופים בחיל האוויר
קטגוריה:מתנדבי היישוב לחיל האוויר המלכותי הבריטי
קטגוריה:ראשי להק המודיעין
קטגוריה:אישים הקבורים בבית הקברות קריית שאול
קטגוריה:חיילי חיל האוויר במלחמת העצמאות
קטגוריה:חיילי חיל האוויר במלחמת סיני
קטגוריה:ישראלים שנולדו ב-1922
קטגוריה:ישראלים שנפטרו ב-1996
יונה מיכל ייטלס

**יונה מיכל יֶיטֶלֶס** (לעיתים: **ייטלש**, או **ייטליש**; בגרמנית: **Jonas Mischel Jeitteles**; ה'תצ"ה, 1735 - ל' בניסן ה'תקס"ו, 18 באפריל 1806) היה רופא יהודי איש פראג, אבי משפחת ייטלס.

למד רפואה באוניברסיטת לייפציג, בשנת 1763 התמנה כרופא ובהמשך כראש הרופאים ("אסיא רבא") בבית החולים היהודי בפראג, בשנת 1783 הוציא את ספרו הרפואי "Observata Quædam Medica" שבזכותו קיבל בשנת 1784 רישיון ממשלתי לרפא גם חולים נוצרים.

בניו: הרב ברוך ייטלס, מחבר הספר "טעם המלך"; גוטליב ייטלס; הבלשן והמזרחן יהודה ייטלס ויצחק ייטלס. הוא וחלק מבניו קבורים בחלקה משפחתית בבית הקברות היהודי בפראג-ז'יז'קוב.

## קישורים חיצוניים

* 
* 
* 

## הערות שוליים

קטגוריה:פראג: אישים
קטגוריה:רופאים יהודים
קטגוריה:משפחת ייטלס
קטגוריה:משכילים מוקדמים
קטגוריה:בוגרי אוניברסיטת לייפציג
קטגוריה:יהודים הקבורים בבית הקברות היהודי בפראג-ז'יז'קוב
קטגוריה:ילידי 1735
קטגוריה:נפטרים ב-1806
חזקה של שתיים

**חזקה של שתיים** היא מספר טבעי מהצורה 2^n. כלומר מספר המתקבל מהכפלת 2 בעצמו n פעמים.

את החזקות של שתיים ניתן לחשב באופן רקורסיבי, כאשר המספר הראשון הוא 2^0=1 והחזקה הבאה מתקבלת מחיבור החזקה הקודמת לעצמה.

לפי המשפט היסודי של האריתמטיקה, מספר הוא חזקת שתיים אם ורק אם אין לו אף גורם ראשוני אי-זוגי.

כיוון ש-2 הוא מספר הבסיס של מערכת הספירה הבינארית, חזקות של שתיים נפוצות במדעי המחשב. כאשר בכתיב בינארי חזקה של שתיים היא תמיד מהצורה , בדיוק כמו חזקה של עשר במערכת העשרונית.

## סדרת החזקות של שתיים
הסדרה ההנדסית 1, 2, 4, 8, 16, 32, … (או, במערכת הספירה הבינארית, 1, 10, 100, 1000, 10000, 100000, …) שאיבריה הם החזקות של 2 חשובה בתורת המספרים. סכום n האיברים הראשונים בסדרה, השווה ל-1+2+\ldots+2^{n-1} = 2^n-1, נקרא מספר מרסן. מספרים אלו, בעיקר אלו מהם שהם מספרים ראשוניים, נחקרו עוד מהעת העתיקה והם קשורים למספרים משוכללים.

מספר ראשוני שהוא אחד יותר מחזקה של שתיים (למשל 257) נקרא ראשוני פרמה. ראשוני כזה הוא בהכרח מהצורה 2^{2^n}+1.

## שימוש בפעולות על סיביות למימוש מהיר של פעולות בחזקות של שתיים
ייצוג מספרים בשיטה הבינארית מאפשר לבצע חישובים ובדיקות הקשורים לחזקה של שתיים ביעילות חישובית גבוהה, תוך שימוש בפעולות לוגיות בסיסיות:

#### בדיקה האם מספר הוא חזקה של שתיים
בשיטה הבינארית, חזקה של שתיים (כגון 2^3=8, המיוצג כ-) מורכבת מסיבית בודדת שערכה "1" ומימין לה אפסים בלבד. המספר הקודם לו (במקרה זה 7, המיוצג כ-) מורכב מרצף של אחדות באותם מיקומים. לפיכך, מספר שלם חיובי x הוא חזקה של שתיים אם ורק אם פעולת AND לוגי בין x לבין קודמו x-1 תניב אפס: 

#### עיגול מספרים לחזקה של שתיים
כאשר נתונה חזקה של שתיים y (והמסכה z = y - 1), ניתן לעגל כל מספר x לכפולה הקרובה ביותר של y באמצעות מניפולציות ביטים:

* **עיגול כלפי מטה:** איפוס הסיביות הנמוכות מ-y על ידי פעולת AND עם היפוך המסכה (NOT): 

* **עיגול כלפי מעלה:** הוספת "דחיפה" בערך המסכה לפני איפוס הסיביות הנמוכות: 

* **עיגול לערך הקרוב ביותר:** הוספת מחצית מערך החזקה (\frac{y}{2}) לפני איפוס הסיביות: 

## החזקות הראשונות של שתיים





## אגדות על חזקות של שתיים

האגדה על המצאת השחמט מספרת שהמלך הציע לממציא לבחור איזה פרס הוא רוצה בתמורה להמצאתו הנפלאה. הממציא אמר שהוא מבקש גרגר חיטה במשבצת הראשונה של לוח השחמט, 2 גרגרים בשנייה, 4 גרגרים בשלישית, 8 ברביעית וכן הלאה, בטור הנדסי. המשימה נראתה בעיני המלך כעניין של מה בכך, והוא פקד על משרתיו למלאה, אך מהר מאוד גילה שכל מחסני התבואה בממלכה התרוקנו, בזמן שמילוי משאלתו של הממציא רחוק מלהתגשם (כבר במשבצת ה-32 נדרשו יותר משני מיליארד גרגרים, ומספר הגרגרים שידרשו כנגד 64 המשבצות הוא 2^{64}-1 = 18,446,744,073,709,551,615).

לפי האגדה שממציא המשחק של מגדלי האנוי צירף לו, כוהנים ברהמינים צריכים להעביר 64 דיסקיות ממוט אחד לאחר, וכשיסיימו יגיע סוף העולם. גם כאן, מספר הצעדים שידרשו הוא 264-1.

## קישורים חיצוניים

* 
קטגוריה:סדרות של שלמים
קטגוריה:2 (מספר)
פונטרנס (מחוז)

**פונטרנס** (בספרדית: **Puntarenas**) הוא מחוז בקוסטה ריקה. המחוז, שנמצא בדרום ובמערב קוסטה ריקה, מורכב ממספר חלקים. החלק המרכזי גובל בגואנאקאסטה, באלחואלה, בסן חוסה ובלימון בצפון, בפנמה במזרח ובאוקיינוס האטלנטי בדרום ובמערב. חלק נוסף נמצא בחלקו הדרומי של חצי האי ניקויה, אשר מופרד מהחלק המרכזי על ידי מפרץ ניקויה וגובל בצפונו במחוז גואנאקאסטה. נוסף על אלו המחוז כולל מספר איים, בהם כמה איים במפרץ ניקויה שהמרכזי בהם הוא צ'ירה וכן אי הקוקוס הנמצא במרחק של כ-500 קילומטרים מערבית לחופי המחוז.

במחוז מתגוררים 410,929 תושבים (נכון ל-2011). בירת המחוז היא פונטרנס.

## קנטונים
מבחינה מנהלית מחוז פונטרנס מחולק ל-13 קנטונים.

## קישורים חיצוניים

## הערות שוליים

קטגוריה:קוסטה ריקה: מחוזות
לימון (מחוז)

**לימון** (בספרדית: **Limón**) הוא מחוז בקוסטה ריקה. המחוז, הנמצא במזרח קוסטה ריקה, גובל בים הקריבי בצפון ובמזרח, בפנמה בדרום מזרח, בפונטרנס בדרום, בסן חוסה בדרום-מערב, בקרטגו, חלק נוסף של סן חוסה ובארדיה במערב ובניקרגואה בצפון-מערב.

במחוז מתגוררים 386,862 תושבים (נכון ל-2011). בירת המחוז היא לימון.

## קנטונים
מבחינה מנהלית מחוז לימון מחולק ל-6 קנטונים.

## קישורים חיצוניים

## הערות שוליים

קטגוריה:קוסטה ריקה: מחוזות
Imgur

**Imgur** (אימג'ר) הוא אתר אינטרנט חינמי לאירוח קובצי תמונות שהושק ב-23 בפברואר 2009. ניתן להעלות תמונות לאתר ולשתף אותן במגוון של רשתות חברתיות, לערוך את קובצי התמונות, להגיב על תמונות שמשתמשים אחרים העלו, וליצור בקלות יתרה תמונות Image macro (ממים).

המשתמשים באתר רשאים לבחור אם לשתף תמונות תוך חשיפת זהותם האמיתית, או לשתף את תמונותיהם בעילום שם.

ניתן להעלות לאתר קבצים בפורמטים הבאים בלבד: JPEG, PNG, GIF, APNG, TIFF, BMP, PDF ו-XCF.

מאות אלפי המשתמשים הרשומים באתר לוקחים חלק פעיל בדירוג איכות התמונות שמועלות. התמונות שזוכות לדירוג הגבוה ביותר בפרקי זמן מסוימים, זוכות באותם פרקי הזמן לחשיפה גבוהה במיוחד.

הכנסות החברה מגיעות מהפרסומות המשולבות בדפי האתר, מחשבונות הפרימיום, וממכירת מוצרים נלווים. 

הפניות לתמונות המאוחסנות באתר פופולריות במיוחד כיום מרשתות חברתיות כגון רדיט ו-Digg.

מטה החברה ממוקם בסן פרנסיסקו שבארצות הברית.

## פיצ'רים
* **אלבומים** – ב-11 באוקטובר 2010 התווסף לשירות פיצ'ר המאפשר ליצור אלבומי תמונות.
* **חשבונות** – ב-9 בינואר 2010 התווספה אפשרות ליצור חשבונות משתמש באמצעותם ניתן ליצור גלריות תמונות מותאמות אישית. חשבונות המשתמש מעניקים למחזיקים בהם שליטה מוחלטת בניהול אוספי התמונות שמועלים לאתר, כולל עריכת תמונות, מחיקת תמונות, יצירת אלבומים, כמו גם אפשרות להגיב על תמונות ויראליות. בפרופילים של מרבית משתמשי האתר מוצגים רק 225 התמונות האחרונות שהמשתמש העלה לאתר. ניתן לשדרג לחשבון פרימיום בתשלום, במידה שהמשתמש מעוניין לוודא שלא יהיו מגבלות על חשבון המשתמש.
* **יצירת [[תופעת אינטרנט|ממים]] (Meme Generator)** - פיצ'ר זה התווסף לשירות ב-26 ביוני 2013. הוא מאפשר למשתמשים ליצור Image macro (תמונה אשר משולב בה טקסט הומוריסטי) באמצעות מגוון רחב של תמונות.
* **גלריה** – הגלריה של imgur מציגה בפני המשתמשים, על סמך נתוני אלגוריתם מתקדם, את אוסף התמונות הוויראליות ביותר באינטרנט בכל רגע נתון. תמונות רבות מ-Imgur שהפכו ויראליות נוטות בהמשך לזכות לפרסום רב ברשתות החברתיות גם כן. ב-30 ביולי 2012 התווסף הפיצ'ר Random mode, המאפשר למשתמשים לצפות בתמונות אקראיות שהופיעו לאורך השנים בגלריה של imgur.
* **GIFV** – פיצ'ר שהתווסף לשירות באוקטובר 2014, ומאפשר המרה אוטומטית של כל קובצי ה-GIF שהועלו לאתר לקבצים בפורמטים WebM ו-MP4.

## קישורים חיצוניים

* 

* 

קטגוריה:אתרי אינטרנט שהושקו ב-2009
קטגוריה:אתרי אחסון תמונות
גבעת פטז'ין

[ממוזער|ה[פוניקולר של פראג שמחבר בין רובע מאלה סטרנה לגבעת פטז'ין]]
**גבעת פֶּטְזִ'ין** (בצ'כית: **Petřín**; נכתב לעיתים **גבעת פטרין**) היא גבעה בגובה 327 מטר במרכז העיר פראג. הגבעה, מכוסה כמעט כולה בפארקים, היא אזור נופש אהוב על תושבי פראג.
פסגת הגבעה מקושרת לרובע מאלה סטרנה של פראג על ידי הפוניקולר של פראג, פוניקולר שפעל לראשונה בשנת 1891.

## אתרים מרכזיים
* קיר הרעב
* מנזר סטרהוב
* מגדל תצפית פטז'ין – מגדל תצפית בגובה כ-60 מטרים, שנבנה ב-1891 כחיקוי מוקטן של מגדל אייפל.
* מצפה כוכבים שטפאניק
* מבוך המראות של פטז'ין

## בספרות

הגבעה מופיעה בהבלטה ב"תיאור של מאבק", סיפור קצר מוקדם מאת פרנץ קפקא ובקצרה בספרו של מילן קונדרה "הקלות הבלתי-נסבלת של הקיום".

## קישורים חיצוניים
גבעת פטרין, פראג בצבעים, יוני 2024

קטגוריה:פראג
קטגוריה:צ'כיה: גאוגרפיה
אשליה שמיעתית

**אשליה שמיעתית** היא אשליה שמטעה את חוש השמיעה. בדומה לאשליה אופטית המאזין שומע צליל שאינו נובע מגירוי, כלומר שאינו קיים.
האשליה נובעת מכך שאוזן האדם והמוח מפרשים יחד את הצליל באופן שונה מהמקור.

באשליות שמיעתיות עושים שימוש גם יוצרי מוזיקה מוכרים, כגון בטהובן, ברג, ארנסט קרנק, ליגאטי והונגר.

## דוגמאות
* "אפקט מקגורק" - כאשר נראה אדם מבטא הברה (בתנועות שפתיים) אך מושמעת הברה אחרת, המוח מפרש את הצליל הנשמע כהברה שלישית. זאת היות שהמוח משתמש לצורך תפיסה גם בראייה וגם בשמיעה.
* "תדרים בינאורלים" (Binaural Beats) - כאשר מושמע לכל אוזן (בסטראו) תדר שונה, התדר הנשמע בפועל הוא הפרש התדרים. ברפואה האלטרנטיבית מוכרים תדרים אלו כמסוגלים להשרות רגיעה, ולעורר מודעות והגעה למצב מדיטיבי.
* "שפרד טון" (shepards-Risset toner) - נשמע כי קיימת עלייה/ירידה רציפה באוקטבה על אף שאין זה כך.
* "סולם דויטש"
* "צליל רציף" - נגרם כתוצאה מהאזנה רצופה לרעש בעוצמה רבה למשך זמן ממושך. גם לאחר שהרעש נפסק הצליל ממשיך "להישמע" למשך זמן נוסף עד 6 שניות.
* "צליל לא רציף" - כאשר אדם שומע צליל רציף ובמקביל נשמעת הפרעה, המוח מסיק כי הצליל נקטע לשני חלקים לפני ואחרי ההפרעה. כלומר, שלא היה רציף.
* "אשליית דיבור לשיר" - כאשר ביטוי מדובר חוזר על עצמו מספר פעמים, מבלי לשנות אותו בשום צורה, ומבלי לספק שום הקשר, הוא נהפך באופן תפיסתי מדיבור לשיר.
* "יאני או לורל" - מילה מדוברת שנשמעת בשתי צורות שונות מאד על ידי שני חלקים מהאוכלוסייה.

## ראו גם
* מערכת השמיעה
* אפקט דופלר
*טנטון
*תולעת אוזניים

## קישורים חיצוניים

## הערות שוליים

קטגוריה:פסיכולוגיה של המוזיקה
קטגוריה:אשליות
קטגוריה:שמיעה
יהודה ייטלס

**יהודה בן-יונה ייטלס** (**יהב"י**; ה'תקל"ג, 1773 – י"ג בסיוון ה'תקצ"ח, 6 ביוני 1838) היה בלשן יהודי תושב פראג.

## קורות חיים
נולד לרופא היהודי יונה מיכל ייטלס, אחיו הוא הרב ברוך ייטלס רבו של הקלויז בפראג ומרבניה המשכילים של העיר.

חקר את השפות השמיות והיה הראשון שהדפיס ספר דקדוק שיטתי על הלשון הארמית בדגש על הארמית הבבלית בה נכתב התלמוד הבבלי. הוא היה מפרנסי הקהילה היהודית בפראג, ומעת לעת נשא דרשות מוסריות בבית הכנסת הגדול בעיר.

בסוף ימיו התגורר בווינה, ובה נפטר ביום י"ג בסיוון ה'תקצ"ח, 6 ביוני 1838.

## כתביו
ייטלס חיבר ספרים ומאמרים רבים על יהדות ומקרא, שירה ופתגמים, דקדוק של שפות שמיות ועוד. הוא חתום על ספריו בשם **יהודה בן-יונה** או בשם העט **יהב"י**, ראשי התיבות של שמו.

ספריו שהובאו לדפוס:
* **כתבי קדש: עם תרגום אשכנזי ובאור**, מהדורה חדשה של רבים מספרי המקרא. מהדורתו זו זכתה למספר מהדורות.
* **Siha: Gespräche über die Sekte der Sabbatäer** , ברנו 1800
* **מבוא הלשון: ארמית**, פראג 1813
* **מזמור לתודה**: להודות לה' ... על הטוב והחסד אשר גמל אתנו וצוה לנו את הברכה ... ולעת מצוא ... ישפוך אדם שיחו ... בהודאה על העבר והתפלה על העתיד. פראג תקע"ז, 1817
* **מנחת יהודה: לאחיו בני ישראל היושבים במדינת בעהמען**', כולל שירים ותפלות להתקדש חג יום הולדת ... הקיסר פראנץ הראשון ..., פראג תקע"ח, 1818
* **בני הנעורים: כולל משלים, מכתמים, אמרי מוסר וחכמה, חדות ומליצות מוסר**; פראג תקפ"א, 1821. 
* **שיר תהלה: מעמי הארצות (פאלקס-הימנע)**, נעתק משפת אשכנזית לעברית וארמית ... לזמרו ... ביום חגי בית מלכות קיסריה (וינה 1835)

מלבד אלו פרסם ייטלס מאמרים רבים בכתבי עת שונים.

## קישורים חיצוניים
* 
* 
* 
* 
* פרסום שהוציא ייטלס לאור, לקראת הדפסת ספרו על דקדוק השפה הארמית
* 
;מספריו
* **[https://books.google.co.il/books?id=ECtfAAAAcAAJ&hl=iw&pg=PP7#v=onepage&q&f=false פרח על קבר אבי זכרונו לברכה]**, ווין תקס"ז, באתר Google Books
*
*'''בני הנעורים''' כולל משלים, מכתמים, אמרי מוסר וחכמה..., כרך ראשון, פראג תקפ"א, באתר Google Books
* 

## הערות שוליים

קטגוריה:פראג: אישים
קטגוריה:בלשנים ולשונאים יהודים צ'כים
קטגוריה:בלשנים ולשונאים יהודים אוסטרים
קטגוריה:סופרים יהודים צ'כים
קטגוריה:סופרים יהודים אוסטרים
קטגוריה:סופרים יהודים הידועים בשם עט
קטגוריה:אנשי חינוך יהודים צ'כים
קטגוריה:משפחת ייטלס
קטגוריה:ילידי 1773
קטגוריה:נפטרים ב-1838
בורגה ברנדה

[ממוזער|בורגה ברנדה ב-[2008.]]
**בורגה ברנדה** (בנורווגית: **Børge Brende**; נולד ב-25 בספטמבר 1965) הוא נשיא הפורום הכלכלי העולמי, ובעברו פוליטיקאי נורווגי מהמפלגה השמרנית, שכיהן מה-16 באוקטובר 2013 עד 20 באוקטובר 2017 כשר החוץ של ממשלת נורווגיה.

## רקע
הוא נולד ברולדאל  כבנם של קנוט וקארי, אביו היה מהנדס. בגיל צעיר עברה המשפחה לטרונדהיים. כשהיה בן 15 נסע לארצות הברית במסגרת חילופי סטודנטים ולמד כלכלה ומשפטים.

## קריירה
הצטרף למפלגה השמרנית בשנת 1985, והתקבל כחבר בסטורטינג (הפרלמנט הנורווגי) בשנת 1997. בין השנים 2001–2004 כיהן כשר לאיכות הסביבה, ובשנת 2005 מונה לשר המסחר והתעשייה ב-2008 מונה למזכיר הכללי של ארגון הצלב האדום הנורווגי. ב-2011 הצטרף לפורום הכלכלי העולמי.

ב-2013 מונה לשר החוץ. זמן קצר לאחר מינויו ביקר בישראל וברשות הפלסטינית, ונפגש עם בנימין נתניהו, אביגדור ליברמן ויאיר לפיד. בריאיון למעריב אמר ברנדה: "אני מבקר פה חמישה שבועות אחרי קבלת המינוי שלי ואחת המטרות המרכזיות שלנו היא להראות את המחויבות שלנו לאזור ולישראל, וכן להראות שאנחנו מאוד רוצים להמשיך ולהעמיק את היחסים בין שתי המדינות שלנו". בשנת 2015 בירך ברנדה את הסכם המעצמות על תוכנית הגרעין האיראנית. ב-2017 סיים את תפקידו. שרת ההגנה, אינה מארי אריקסן סוריידה החליפה אותו בתפקיד זה.

בינואר 2017 נועד עם ראש ממשלת ישראל ושר החוץ בנימין נתניהו, ובפברואר 2022 נפגש עם שר הביטחון בני גנץ במסגרת ועידת מינכן לביטחון.

ב-26 בפברואר 2026 התפטר ברנדה מתפקידו כנשיא הפורום הכלכלי העולמי לאחר שנחשף כי קיים קשרים עם המיליארדר הפדופיל ג'פרי אפשטיין.

## קישורים חיצוניים

## הערות שוליים

קטגוריה:פוליטיקאים נורווגים
קטגוריה:נורווגים שנולדו ב-1965
כריסטיאן לאסן

**כריסטיאן לאסן** (בדנית: **Christian Lassen**; 22 באוקטובר 1800 - 8 במאי 1876) היה היסטוריון ומזרחן נורווגי-גרמני.

## קורות חיים
לאסן נולד בעיר ברגן בנורווגיה. הוא למד היסטוריה הודית באוניברסיטת אוסלו, ולאחר מכן המשיך את לימודיו באוניברסיטת היידלברג ואוניברסיטת בון בפרוסיה, ולמד את שפת הסנסקריט. הוא בילה שלוש שנים בפריז, ובלונדון, ואסף תעודות העוסקות בספרות ובפילוסופיה ההינדית העתיקה. בשנת 1826 פרסם יחד עם אויגן בורנוף את ספרו הראשון "Essai sur le Pâli". 

בשובו לבון למד ערבית וקיבל תואר דוקטור לפילוסופיה עבודת הדוקטורט שלו נקראה בשם "Commentario geographica historica de Pentapotamia Indica", ועסקה בתרבות הערבית בהודו. הוא עסק גם בתרגום יצירות הינדיות ללטינית, וחקר גם את כתב היתדות הפרסי. בשנים 1831-1829 ביחד עם אוגוסט וילהלם פון שלגל הוא עבד על תרגום Hitopadesha שהודפסה ביחד עם הערות לספר עצמו.
הוא פרסם בשנת 1845 אסופה של כל הכתובות הפרסיות שהתגלו עד לאותה תקופה. הוא קיבל הצעה מפתה מאוניברסיטת קופנהגן לעבור לדנמרק ולהרצות בה, אולם נותר נאמן לאוניברסיטת בון. הוא נשא לאישה את קרולין אוגוסט (1808–1879). הוא נפטר בבון ב-1876, כמה שנים לפני מותו הפך לעיוור.

## ספריו
רשימת ספרים שלו (במקור הגרמני):

* mit Eugène Burnouf: *Essai sur le Pali ou langue sacrée de la presqu'île au-delà du Gange*. Paris 1826.
* *Commentatio geographica atque historica de pentapotamia india* (Dissertation). Bonn 1827.
* *Ueber Herrn Bopps grammatisches System der Sanskrit-Sprache* [Rezension von Franz Bopps *Ausführliches Lehrgebäude der Sanskrita-Sprache*, Berlin 1827]. In: *Indische Bibliothek.* Band 3,1, 1830, S. 1–113.
* *Gymnosophista sive indicae philosophiae documenta I,1: Isvaracrishnae Sankhya-caricam tenens.* Bonn 1832.
* *Die altpersischen Keil-Inschriften von Persepolis. Entzifferung des Alphabetes und Erklärung des Inhalts.* Bonn 1836.
* *Institutiones linguae pracriticae*. Bonn 1837.
* *Zur Geschichte der Griechischen und Indoscythischen Könige in Baktrien, Kabul und Indien durch Entzifferung der altkabulischen Legenden auf ihren Münzen*. Bonn 1838.
* *Indische Altertumskunde I: Geographie und älteste Geschichte*. Bonn 1847 (2. Auflage 1867).
* *Indische Altertumskunde II: Geschichte des Buddha bis auf die Ballabhi- und jüngere Gupta-Dynastie*. Bonn 1849-52 (2. Auflage 1873).
* *Indische Altertumskunde III: Geschichte des Handels und des griechisch-römischen Wissens von Indien und Geschichte des nördlichen Indiens von 319 nach Christi Geburt bis auf die Muhammedaner*. Bonn 1857/58.
* *Indische Altertumskunde IV: Geschichte des Dekkhans, Hinterindiens und des indischen Archipels von 319 nach Christi Geburt bis auf die Muhammedaner und die Portugiesen. Nebst Umriss der Kulturgeschichte und der Handelsgeschichte dieses Zeitraums.* Bonn 1861.


## קישורים חיצוניים

קטגוריה:היסטוריונים נורווגים
קטגוריה:היסטוריונים גרמנים
קטגוריה:מזרחנים
קטגוריה:בוגרי אוניברסיטת בון
קטגוריה:בוגרי אוניברסיטת היידלברג
קטגוריה:גרמנים שנולדו ב-1800
קטגוריה:נפטרים ב-1876
קטגוריה:גרמנים שנפטרו ב-1876
כריס ואן הולן

**כריסטופר "כריס" ואן הולן** (באנגלית: **Christopher "Chris" Van Hollen**; נולד ב-10 בינואר 1959) הוא פוליטיקאי אמריקאי חבר המפלגה הדמוקרטית, המכהן כסנאטור מטעם מדינת מרילנד החל מ-3 בינואר 2017. הוא כיהן כנציג המחוז השמיני של מרילנד בבית הנבחרים של ארצות הברית משנת 2003 ועד 2017.

## קורות חיים
ואן הולן נולד בקראצ'י שבפקיסטן, כבן הבכור להורים אמריקאים ממוצא הולנדי. אביו היה דיפלומט שעבד במחלקת המדינה בלשכה לענייני המזרח. בהמשך חזר להתגורר בארצות הברית, שם העביר את לימודיו התיכוניים. ב-1982 למד לתואר ראשון בפילוסופיה בסווארתמור קולג' (Swarthmore College) שבפנסילבניה. לאחר מכן סיים תואר שני במדיניות ציבורית באוניברסיטת הרווארד ב-1985.

משנת 2003 משרת ואן הולן כחבר בית הנבחרים של ארצות הברית מטעם המחוז השמיני של מדינת מרילנד. במהרה צבר עמדות כוח בקרב מפלגתו בקונגרס, ונהפך לחבר החמישי בחשיבותו בסיעה הדמוקרטית של בית הנבחרים. בבית הנבחרים הוא חבר בוועדה לתקציב וכן בוועדה המשותפת הנבחרת להפחתת הגירעון.

במרץ 2015 הכריז על התמודדותו לסנאט של ארצות הברית, על מנת לרשת את הסנאטורית הדמוקרטית הפורשת ברברה מיקולסקי,, באפריל 2016 זכה בפריימריז הדמוקרטיים נגד חברת בית הנבחרים דונה אדוארדס ובנובמבר 2016 זכה בבחירות הכלליות, בתמיכת איפא"ק. לאחר ניצחונו נבחר לעמוד בראש ועדת קמפיין הבחירות לסנאט של המפלגה. 

במאי 2022 היה אחד מ-20 סנאטורים דמוקרטים שהאיצו בממשל האמריקאי לפעול כנגד פינוי פלסטינים, ביוני 2022 היה היוזם של מכתב 24 סנאטורים דמוקרטים, שקראו לחקור את מותה של שירין אבו עאקלה, בספטמבר 2023 היה היוזם של מכתב 15 סנאטורים דמוקרטים נגד מתן פטור מוויזה, לישראלים ובנובמבר 2024 היה אחד מ-19 סנטורים דמוקרטים ועצמאים שתמכו באמברגו נשק על ישראל.

ואן הולן נשוי ואב לשלושה. הוא מתגורר בפרבר של וושינגטון במחוז מוטנגומרי, מרילנד, וחבר הכנסייה האפיסקופלית.

## קישורים חיצוניים

* 

* 
* אתר הקמפיין לסנאט
* כריס ואן הולן, באתר בית הנבחרים
* 
* , בערוץ ה-YouTube הרשמי של תאגיד השידור הישראלי

## הערות שוליים

קטגוריה:חברי בית הנבחרים של ארצות הברית ממרילנד
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:בוגרי מכללת סווארת'מור
קטגוריה:בוגרי בית הספר לממשל באוניברסיטת הרווארד
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית ממרילנד
קטגוריה:אמריקאים שנולדו ב-1959
קייט בראון

**קתרין "קייט" בראון** (באנגלית: **Katherine "Kate" Brown**; נולדה ב-21 ביוני 1960) היא פוליטיקאית ועורכת דין אמריקאית חברת המפלגה הדמוקרטית, שכיהנה כמושלת מדינת אורגון. היא נתמנתה למושלת בפברואר 2015, עקב התפטרותו של המושל הדמוקרטי המכהן ג'ון קיצהבר. היא המושלת הביסקסואלית הראשונה בתולדות ארצות הברית.

## ביוגרפיה
בראון נולדה במדריד שבספרד, שם אביה נכח עקב שירותו בחיל האוויר של ארצות הברית, אך גדלה במינסוטה. ב-1978 סיימה את לימודיה התיכוניים. לאחר מכן סיימה תואר ראשון בשימור סביבתי באוניברסיטת קולורדו ב-1981, וכן בתואר J.D במשפטים באוניברסיטת לואיס & קלארק (Lewis & Clark College), עם תעודת הכשרה בדין סביבתי מאוניברסיטת נורת'ווסטרן ב-1985.

ב-1991 נתמנתה לחברה בבית הנבחרים המדינתי של אורגון, כשמילאה מושב ריק שנותר עקב התפטרותו של חבר קודם. היא נבחרה לכהונה מלאה ולאחר מכן נבחרה לסנאט המדינתי של אורגון. בהמשך קודמה למנהיגת הסיעה הדמוקרטית בסנאט, ולבסוף הפכה למנהיגת הרוב ב-2004, ונהייתה לאישה הראשונה לכהן בתפקיד זה. ב-2008 נבחרה למזכירת המדינה של אורגון, ושירתה בתפקיד זה בשנים 2009–2015.

בפברואר 2015, התפטר המושל הדמוקרטי המכהן של אורגון, ג'ון קיצאהבר, בעקבות חשיפה של סקנדל שחיתות, הכולל טובות הנאה של בת הזוג הצעירה שלו. בראון החליפה אותו בתפקיד, ונכנסה רשמית לתפקידה ב-18 בפברואר.

בראון מתגוררת בפורטלנד עם בעלה (הנשוי לה מאז 1997) ושני ילדיה המאומצים. היא מזדהה כביסקסואלית, והיא הביסקסואלית הראשונה להחזיק בתפקיד ציבורי רשמי בכיר בארצות הברית וכמושל בפרט.

## קישורים חיצוניים

* 

* קייט בראון, מושלת מדינת אורגון
* 

## הערות שוליים

קטגוריה:מושלי אורגון
קטגוריה:מושלות מדינות ארצות הברית
קטגוריה:חברי האספה המחוקקת של אורגון
קטגוריה:מושלות מדינות ארצות הברית מהמפלגה הדמוקרטית
קטגוריה:פוליטיקאים להט"בים אמריקאים
קטגוריה:מזכירי המדינה של אורגון
קטגוריה:בוגרי מכללת לואיס וקלארק
קטגוריה:בוגרות אוניברסיטת קולורדו בולדר
קטגוריה:בוגרי אוניברסיטת קולורדו בולדר
קטגוריה:עורכות דין אמריקאיות במאה ה-20
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
קרטיס C-46 קומנדו

**קרטיס C-46 קומנדו** (באנגלית: **Curtiss C-46 Commando**) הוא מטוס תובלה אשר פותח מדגם של מטוס נוסעים, ושימש בתקופת מלחמת העולם השנייה כמטוס תובלה צבאי בשרות חילות האוויר של צבא ארצות הברית וכן על ידי צי ארצות הברית וחיל הנחתים, שם נקרא **R5C**. המטוס כונה על ידי טייסיו "הלוויתן", "קרטיס האסון", "סיוט השרברב" ואף "ארון המתים המעופף". מטוס ה-C-46 שימש למטרה דומה לזו של מטוס ה-DC-3 דקוטה, אולם יוצר בכמויות קטנות יותר. בעת שיוצר היה ה-C-46 המטוס הדו-מנועי הגדול בעולם והמטוס הדו-מנועי הגדול והכבד ביותר ששימש במלחמת העולם השנייה. עם תום מלחמת העולם השנייה הוסבו מספר קטן של מטוסי C-46 בחזרה למטרתם המקורית כמטוסי נוסעים, אולם שפע עודפי הצבא של מטוסי הדקוטה אשר הציפו את השוק גרמו לכך שמטוסי ה-C-46 הפכו עד מהרה בעיקר למטוסי מטען. מטוסי C-46 המשיכו לשרת בחילות האוויר של צבא ארצות הברית (שהפך ב-1947 לחיל האוויר האמריקאי), בתפקידים משניים, עד לשנת 1968, אולם, עדיין ממשיכים לטוס כמטוסי מטען עמידים, גם במאה ה-21, בעיקר באזורים נידחים בצפון הארקטי ובתובלה למסלולי נחיתה מרוחקים מאזורי ישוב.
מטוסי ה"קומנדו" היוו את עמוד השדרה של להק תובלה אווירית של חיל האוויר הישראלי במלחמת העצמאות.

[ימין|ממוזער|250px|מטוס קרטיס C-46 קומנדו של [אל על בשנת 1950 לערך]]

## קישורים חיצוניים

* 
* 
* 

## הערות שוליים

קטגוריה:קרטיס-רייט
קטגוריה:מטוסי תובלה אמריקאיים
קטגוריה:מטוסים במלחמת העצמאות
קטגוריה:מטוסי תובלה וקישור של חיל האוויר הישראלי
נחל שפירים

[שמאל|ממוזער|250x250 פיקסלים|תצפית מ[פארק אריאל שרון|הר הפסולת: נחל שפירים משמאל, מתחבר עם נחל איילון מימין]]
[ממוזער|250px|שמאל|ערוץ הנחל ליד [תחנת הרכבת כפר חב"ד]]
**נַחַל שַׁפִּירִים** הוא נחל אכזב, מיובליו הגדולים של נחל איילון. מוצאו באזור צריפין. הוא זורם ממזרח למערב ומתחבר לנחל איילון בשטח שנמצא בתחום פארק אריאל שרון למרגלותיו הדרומיים של הר הזבל המשוקם "חירייה".

## תוואי הנחל
מוצאו של הנחל באזור צריפין. הוא זורם ממזרח למערב, עובר ליד "שכונת הרכבת" בלוד וממשיך מערבה בסמיכות למסילת הרכבת יפו–ירושלים ההיסטורית, בשטח כפר חב"ד צמוד לתחנת הרכבת בישוב, אחר כך ממשיך בסמוך לגבול הדרומי של מושב צפריה וחוצה בסמוך למחלף שפירים את כביש אור יהודה-בית דגן (כביש 412). הנחל ממשיך כמעט בקו ישר עם פיתולים קטנים מערבה ועובר לאורך קצה השדות הדרומיים של מושב חמ"ד, הנחל משמש למעשה כגבולו הדרומי של מושב חמד ומפריד כגבול טבעי בינו לכפר גנות. בהמשך חוצה הנחל במנהרת בטון את כביש גהה (כביש 4). אפיק הנחל עוקף את הר הפסולת המשוקם חירייה מצד דרום וזורם לאורך קטע של כ-2 ק"מ עד להתחברותו לנחל איילון.

### שינוי תוואי הנחל באזור חירייה

ב-2012 שינו פארק אריאל שרון את תוואי הנחל באזור חירייה בעלות של 10 מיליון שקל, בגלל זליגת חומרים מהר הפסולת לנחל.

## החי והצומח בנחל
נחל שפירים עשיר לאורך מקטעים רבים בצמחייה צפופה ויש בו מספר מינים של בעלי חיים כגון ברווזים וציפורים מרהיבות. אם כי, הזיהומים הרבים שאליהם נחשף לאורך השנים והבינוי סביבו צמצמו ופגעו משמעותית באיכות המים, בבתי הגידול הלחים ובעושר המגוון הביולוגי שהיה קיים בעבר בנחל ובסביבתו. בשנות ה-50 ובשנות ה-60 ואפשר שאף לפני כן, שרצו תנים בלהקות גדולות בנחל ולאורך גדותיו, בשנות ה-60 במסגרת מבצע ארצי לצמצום התנים (וכלביים אחרים) בעיקר למניעת הפצת מחלת הכלבת, פוזרו לאורך גדות הנחל והשדות שלידו פיתיונות רעילים ואוכלוסיית התנים ששרצה לאורך הנחל הושמדה כמעט לחלוטין ונדיר יחסית למצוא תנים בנחל שפירים וגם רבים מבעלי החיים שהיו בו בעבר כמו זוחלים למיניהם נעלמו מהנחל וסביבתו.

## אירועי זיהום חוזרים ונשנים
נחל שפירים סבל לאורך עשרות שנים מאירועים חוזרים ונשנים של זיהום, הזרמות שפכים וכן זליגות של "מי-אשפה" (תשטיפים) מזוהמים מהר הפסולת חיריה. חברי המושבים לאורך הנחל תרמו את שלהם לזיהום נחל שפירים: הם נהגו לאורך שנים להשליך לנחל וגדותיו פגרי עופות, ברזלי כלובי תרנגולות, מוטות, חומרי בניין ואפילו גגות אזבסט. גם העיר לוד שלצידה עובר הנחל (באזור שכונת הרכבת) תרמה לאורך שנים לזיהום הנחל. בשנת 2004 שלחה מנהלת מחוז המרכז במשרד לאיכות הסביבה התראות לראשי העיר לוד, כי באזור התעשייה הצפוני של לוד, הושלכו פגרי בקר וצאן לנחל שפירים.

בסוף שנות ה-80 עם הקמת המשרד לאיכות הסביבה (שלימים שונה שמו למשרד להגנת הסביבה) הוגבר הפיקוח על הנעשה בנחל שפירים. הנחל נוקה והורחב מעט בכמה מקטעיו.

## אירועי הצפות חוזרים ונשנים
בעבר היו מקרים לא מעטים שבעקבות גשמים מרובים עלה נחל שפירים על גדותיו והציף השדות סביבו. בעקבות הרחבת הנחל והפעלת אמצעי תשתית ניקוז, פחתו מספר מקרים אלה. הנחל עובר לא הרחק ממסילת הרכבת סמוך למחלף שפירים ולנתב"ג. כדי שהמסילה בקו רכבת ההגנה–נתב"ג ותשתיתה לא יוצפו, הוקמו חומות ודפנות בטון לאורך נחל שפירים במקטעים הסמוכים למסילת רכבת זו. בסופה במזרח התיכון בדצמבר 2013 קרסו דפנות הנחל, והמים הציפו את המסילה ואת המנהרה והשביתו למשך שעות רבות את תנועת הרכבות בקו תל אביב ההגנה–נתב"ג.

## קישורים חיצוניים
* 
* פארק אריאל שרון - נחל שפירים (סוף הכתבה)

## הערות שוליים

שפירים
קטגוריה:כפר חב"ד
שפירים
קטגוריה:פארק אריאל שרון
שפירים
קתי מקמוריס רוג'רס

**קתי אן מקמוריס רוג'רס** (באנגלית: **Cathy Anne McMorris Rodgers**; נולדה ב-22 במאי 1969) היא פוליטיקאית אמריקאית חברת המפלגה הרפובליקנית, שכיהנה כחברת בית הנבחרים של ארצות הברית מטעם מחוז הקונגרס החמישי של מדינת וושינגטון במשך עשרים שנה בין השנים 2005–2025. בשנתיים האחרונות לכהונתה הייתה יו"ר ועדת האנרגיה והמסחר של בית הנבחרים של ארצות הברית.

## ביוגרפיה
מקמוריס רוג'רס נולדה בעיר סיילם שבאורגון. ב-1990 סיימה תואר ראשון בפנסקולה כריסטיאן קולג' בפלורידה, וב-2002 סיימה תואר שני במנהל עסקים באוניברסיטת וושינגטון. בנעוריה ובמהלך שירותה בבית הנבחרים של וושינגטון עבדה בעסק מטעי הפירות המשפחתי.

ב-1994 מונתה לחברה בבית הנבחרים של מדינת וושינגטון, ובשנים 2002–2003 כיהנה כמנהיגת המיעוט הרפובליקני בבית הנבחרים. ב-2004 נבחרה לראשונה לבית הנבחרים של ארצות הברית כנציגת המחוז החמישי של מדינת וושינגטון. מאז נבחרה עוד שבע פעמים לתפקיד. היא מכהנת כחברת ועדת האנרגיה והמסחר.

בשנת 2009 נבחרה לסגנית ראש ועידת הסיעה הרפובליקנית בבית הנבחרים, ומינואר 2015 עד ינואר 2019 כיהנה כראש הוועידה. בינואר 2014 נבחרה על ידי המפלגה הרפובליקנית לשאת את נאום התגובה לנאום מצב האומה של נשיא ארצות הברית ברק אובמה.

לאחר היבחרו של דונלד טראמפ לנשיא, מונתה מקמוריס רוג'רס לסגנית צוות המעבר שלו לבית הלבן. בינואר 2023 מונתה ליושבת ראש ועדת האנרגיה והמסחר של בית הנבחרים.

ב-8 בפברואר 2024 הכריזה מקמוריס רוג'רס כי אין בכוונתה להתמודד בבחירות 2024 לכהונה נוספת בבית הנבחרים האמריקאי.

בשנת 2006 נישאה לבריאן רוג'רס. בנם הבכור נולד ב-2007 ואובחן כלוקה בתסמונת דאון. ב-2010 וב-2013 נולדו להם שתי בנות נוספות.

## קישורים חיצוניים

* 

* קתי מקמוריס רוג'רס באתר בית הנבחרים
* אתר הבחירות של קתי מקמוריס רוג'רס
* 

## הערות שוליים

קטגוריה:אמריקאים ילידי אורגון
קטגוריה:סיילם (אורגון): אישים
קטגוריה:בוגרות אוניברסיטת וושינגטון
קטגוריה:בוגרי אוניברסיטת וושינגטון
קטגוריה:חברי בתי המחוקקים של מדינת וושינגטון
קטגוריה:חברות בית הנבחרים של ארצות הברית ממדינת וושינגטון
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברות בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאיות שנולדו ב-1969
קטגוריה:אמריקאים שנולדו ב-1969
פטמתניים

**פטמתניים** (שם מדעי: Hersiliidae) היא משפחת עכבישים. באנגלית הם נקראים **עכבישי גזע עץ** (**tree trunk spiders**). משפחה זו נפוצה באזורים טרופיים וטרופיים למחצה. המשפחה מונה כ-150 מינים המחולקים ל-11 סוגים. לעכבישים אלה פטמות טוויה ארוכות כמעט כאורך בטנם, ומכאן שמם העברי, פטמתניים. גודלם נע בין 18-10 מ"מ. עכבישים אלו מוסווים היטב על גזעים בצבעים שונים, ופיתחו שיטה מעניינת לתפיסת ציד. במקום ללכוד את הטרף ברשת הם מניחים ציפוי קורים דק וקל על חלק קטן בגזע העץ וממתינים בלא תנועה. כשחרק יעמוד על ציפוי הקורים הם יעוטו עליו ויעטפו אותו בקורים בעזרת פטמות הטוויה הארוכות שלהם, ורק לאחר שהטרף שותק, ינשכו אותו ויזריקו לו ארס דרך ציפוי הקורים.

## סוגים
* *[[Hersilia]]* אודואין, 1826 (אפריקה, אוסטרלאסיה)
** בישראל נפוץ מין יחיד מסוג זה, *Hersilia caudate,* הקרוי בעברית "פטמתן". 
* *[[Hersiliola]]* ת'ורל, 1870 (אגן הים התיכון ועד מרכז אסיה, ניגריה)
* *[[Iviraiva]]* ריימס וברסקוויט, 2004 (דרום אמריקה)
* *[[Murricia]]* סימון, 1882 (דרום אסיה)
* *[[Neotama]]* באהר ובאהר, 1993 (אמריקה, דרום אפריקה, הודו)
* *[[Promurricia]]* באהר ובאהר, 1993 (סרי לנקה)
* *[[Tama]]* סימון, 1882 (ספרד, פורטוגל, אלג'יריה)
* *[[Tamopsis]]* באהר ובאהר, 1987 (אוסטרליה, בורנאו)
* *[[Tyrotama]]* פורד ודיפנאר-שומן, 2005 (אפריקה)
* *[[Yabisi]]* ריימס וברסקוויט, 2004 (ארצות הברית, הקריביים)
* *[[Ypypuera]]* ריימס וברסקוויט, 2004 (דרום אמריקה)

## קישורים חיצוניים

קטגוריה:בעלי חיים שתוארו ב-1870
קטגוריה:טקסונים שתוארו בידי טמרלן טורל
קטגוריה:ארנומורפיה
קרקפת

**קרקפת** היא אזור אנטומי בגולגולת, הנתחמת על ידי הפנים בחזית, ועל ידי הצוואר בחלקה התחתון.

## מבנה ופעילות
הקרקפת מחולקת בדרך כלל לחמש שכבות, על פי החלוקה הבאה:
* עור הקרקפת עליו צומח שיער הראש - מכיל בלוטות חלב וזקיקי שיער רבים.
* רקמת חיבור - שכבה צפופה תת-עורית של שומן ורקמה סיבית, המכילה עצבים ואת כלי הדם של הקרקפת.
* הַקּוֹבַע הָאֲלָלִי (Galea aponeurotica; Aponeurosis epicranialis) - גיד שטוח ורחב המחבר בין שריר המצח לשריר העורף בחלקה העליון של הגולגולת.
* רקמת חיבור רפה - רקמה חלשה, גמישה ועשירה בכלי דם. הרקמה מהווה הפרדה בין שלוש השכבות העליונות לבין השכבה העליונה של הגולגולת.
* מסב העצם - רקמה חיצונית העוטפת את עצם הגולגולת. רקמה זו יחד עם מסב פנים העצם, הן המקור לתאי המוצא של רקמת העצם (Osteoprogenitor cells), והן מכילות כלי דם המזינים את העצם.

## אספקת הדם
אספקת הדם לקרקפת מתבצעת באמצעות חמישה זוגות של עורקים. שלושה מתוך העורק תרדמני החיצוני ושניים נוספים מתוך העורק תרדמני הפנימי.

## חברה ותרבות
הקרקפת ממלאת תפקיד חשוב באסתטיקה של הפנים. התקרחות או הידלדלות שיער גברי, הן סיבות נפוצות לדאגה בקרב גברים. ניתן לטפל בתופעות אלו באמצעות תרופות או השתלת שיער. במקרים בהם הקרקפת כבדה ורפויה, שינוי אשר מתרחש עם תהליך ההזדקנות, המצח עשוי להיראות נמוך, ועלולים להופיע קמטים עמוקים. ניתן לטפל בבעיה זו באמצעות מתיחת מצח.

## ראו גם
* קרקוף
* טריקולוגיה
* טריכוטילומניה

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:מערכת הכסות